Σχέσεις συνομηλίκων, αυτορρύθμιση και επίλυση συγκρούσεων σε μαθητές δημοτικού σχολείου με μαθησιακές δυσκολίες και νοητική ανεπάρκεια
Creators: name: Χουρζούμη, Μαρία Ζαχαρία
Publisher: name: Aristotle University of Thessaloniki
Year: 2015
Subjects: Σχέσεις συνομηλίκων
Αυτορρύθμιση
Επίλυση συγκρούσεων
Peer relations
Self-regulation
Conflict resolution

description: Η παρούσα εργασία μελετά τις διαφοροποιήσεις μεταξύ των αλληλεπιδράσεων των τριών κατηγοριών των μαθητών (μαθησιακές δυσκολίες, ήπια νοητική ανεπάρκεια και μέτρια νοητική ανεπάρκεια) τόσο σε μαθησιακό όσο και σε κοινωνικό επίπεδο, καθώς και στην επίλυση των συγκρούσεων που αναπτύσσονται μεταξύ τους. Επίσης, παρατηρήθηκε το επίπεδο της αυτορρύθμισής τους και ο βαθμός συσχέτισής της με τις μαθησιακές τους δεξιότητες αλλά και με την ανάπτυξη των κοινωνικών τους δεξιοτήτων και των φιλικών τους σχέσεων. Σκοπός της έρευνας είναι η παράθεση δεδομένων που παρουσιάζουν τις διαφορές και τις συσχετίσεις μεταξύ των τριών ομάδων μαθητών (με μαθησιακές δυσκολίες, ήπια νοητική υστέρηση και μέτρια νοητική υστέρηση) σχετικά με τις αλληλεπιδράσεις στις σχέσεις με τους συνομηλίκους τους σε μαθησιακές και μη μαθησιακές δραστηριότητες, στην επίλυση των συγκρούσεων που αναπτύσσονται μεταξύ τους και στην αυτορρύθμισή τους τόσο σε μαθησιακό όσο και σε κοινωνικό επίπεδο. Τα αποτελέσματα της έρευνας έδειξαν ότι οι μαθητές με μαθησιακές δυσκολίες αλληλεπιδρούν σε μεγαλύτερο βαθμό με τους συνομηλίκους τους σε σύγκριση με τους μαθητές με ήπια νοητική και, κυρίως με συνομηλίκους τους με μέτρια νοητική ανεπάρκεια. Στον τομέα της επίλυσης συγκρούσεων οι μαθητές με μαθησιακές δυσκολίες διαπραγματεύονται και προσπαθούν να επιλύσουν προβλήματα, σε περίπτωση εμπλοκής σε σύγκρουση, σε μεγαλύτερο βαθμό από τους συμμαθητές τους με μέτρια, κυρίως, νοητική ανεπάρκεια. Ενώ οι μαθητές με μέτρια νοητική ανεπάρκεια φαίνονται ιδιαίτερα επιρρεπείς σε εμπλοκή σε συγκρούσεις, παρουσιάζοντας επιθετική συμπεριφορά με χρήση ύβρεων ή χειροδικίας ή σε κάποιες περιπτώσεις εμφανίζουν παθητικότητα υποχωρώντας σε διεκδικήσεις άλλων συμμαθητών τους ή αποσύρονται παραιτούμενοι. Όσον αφορά την αυτορρύθμιση των μαθητών στις τρεις αυτές ομάδες, παρουσιάζεται σαφής διαφορά στο βαθμό αυτορρύθμισης των μαθητών με μαθησιακές δυσκολίες, οι οποίοι εμφανίζουν καλύτερη δυνατότητα αυτορρύθμισης σε σχέση με τους συμμαθητές τους με νοητική ανεπάρκεια. Χαρακτηριστική είναι η δυσκολία των μαθητών με μέτρια και λιγότερο με ήπια νοητική ανεπάρκεια στην επίλυση διαπροσωπικών γνωστικών προβλημάτων αλλά και κατά τη μαθησιακή διαδικασία, στην προετοιμασία που απαιτείται, στην εκτέλεση και αξιολόγηση ενός μαθησιακού έργου και επίσης, στα κίνητρα που έχουν προκείμενου να επιτύχουν ένα στόχο.
description: This paper examines the differences between the interactions of the three categories of students (learning disabilities, mild intellectual disabilities and moderate intellectual disabilities), both in learning and in social terms, and in resolving conflicts that develop between them. Also, there was the level of their self-regulation and the degree of association with learning skills and to develop their social skills and their peer relations. The aim of the research is the juxtaposition of data showing the differences and correlations between the three groups of students (with learning disabilities, mild intellectual disabilities and moderate intellectual disabilities) concerning interactions in relationships with their peers in learning and non-learning activities, in resolving conflicts developed between them and their self-regulation both in learning and socially. The survey results showed that students with learning disabilities interact more closely with their peers compared to students with mild intellectual disabilities and, especially with peers with moderate intellectual disabilities. In the field of conflict resolution students with learning difficulties negotiate and try to resolve problems, in case of engaging in conflict, to a greater extent than their peers with moderate, mainly, intellectual disabilities . While students with moderate intellectual disabilities are particularly prone to involvement in conflicts, showing aggressive behavior using insults or use of force or, in some cases, exhibit passivity claims falling to their other classmates or withdraw relinquishing. Regarding the students' self-regulation in the three groups presented a clear difference in the degree of self-regulation of students with learning disabilities, who have a better possibility of self-regulation in relation to their peers with intellectual disabilities. Typical is the difficulty of students with moderate and less with mild intellectual disabilities in solving interpersonal cognitive problems but also during the learning process, preparation required, implementation and evaluation of a learning project and also in the incentives for them to achieve a goal.